**НАРОДНО ЧИТАЛИЩЕ „ВЕДРИНА-1948 г.”**

**гр. Алфатар, ул. ”Александър Стамболийски” №25**

[**chitalishte\_vedrina@abv.bg**](mailto:chitalishte_vedrina@abv.bg)

У С Т А В

**І. ГЛАВА ПЪРВА. ОБЩИ ПОЛОЖЕНИЯ**

**Чл.1** С този устав се урежда учредяването, устройството, управлението, дейността, имуществото, финансирането, издръжката и прекратяването на Народно читалище „Ведрина

* 1948 г.” гр. Алфатар.

**Чл.2** (1) Народно читалище „Ведрина – 1948 г.” гр. Алфатар е традиционно самоуправляващо се културно – просветно сдружение на жителите на гр. Алфатар, което изпълнява и държавни културни – просветни задачи. В неговата дейност могат да участват всички физически лица без ограничения и без оглед на възраст, пол, политически и религиозни възгледи, и етническо само самосъзнание.

* Читалището е юридическо лице с нестопанска цел с наименование „Ведрина – 1948 г.”. То е създадено и функционира на основание на Закона за народните читалища, Закона за юридическите лица с нестопанска цел и този Устав.
* Народно читалище „Ведрина – 1948 г.” има за седалище гр. Алфатар, община Алфатар, където се намира и адреса на управлението му: област Силистра, община Алфатар, гр. Алфатар, ул. „Александър Стамболийски” №25.

**Чл.3** (1) Целта на читалището е да задоволява потребностите на местното население, свързани със:

* Развитие и обогатяване на културния живот, социалната и образователна дейност в гр. Алфатар и Общината;
* Запазване на обичаите и традициите на българския народ;
* Разширяване на знанията на гражданите и приобщаването им към ценностите и постиженията на науката, изкуството и културата;
* Възпитаването и утвърждаването на националното самосъзнание;
* Осигуряване на достъп до информация.

(2) За постигане целта по ал. 1, читалището извършва следните основни дейности:

* Урежда и поддържа библиотека, читалня, фото-, фоно-, филмо- и / или видеотека;
* Създава и поддържа електронни информационни мрежи;
* Предоставя компютърни, интернет и информационни услуги на населението;
* Развива, подпомага и популяризира любителското - художествено творчество;
* Организира школи, кръжоци, курсове, клубове, кино и видеопокази, празненства, концерти, чествания и младежки дейности;
* Събира и разпространява знания за родния край;
* Създава, съхранява и популяризира музейни и други сбирки с местно значение, съгласно Закона за културното наследство;
* Извършва допълнителни дейности и услуги, свързани с предмета на основната му дейност, които не противоречат на Закона за народните читалища, Закона за юридическите лица с нестопанска цел и този Устав, като използва приходите от тях за постигане на определените в устава му цели. **Народно читалище „Ведрина – 1948 г.” гр. Алфатар не разпределя печалба!**
* Народно читалище „Ведрина – 1948 г.” гр. Алфатар може да участва в читалищни сдружения за постигане на целите, които си е поставило.

**ІІ. ГЛАВА ВТОРА. УЧРЕДЯВАНЕ / ПРЕОБРАЗУВАНЕ**

**Чл.4** (1) Читалище могат да учредят /преобразуват/ най-малко 50 дееспособни физически лица за селата или 150 дееспособни физически лица за градовете, които вземат решение на учредително събрание.

* Учредителното събрание приема устава на читалището и избира неговите органи. Уставът урежда:
* Наименованието;
* Седалището;
* Целите;
* Източниците на финансиране;
* Органите на управление и контрол, техните правомощия, начина на избирането им, реда за свикването им и за вземане на решения;
* Начина на приемане на членове и прекратяване на членството, както и реда за определяне на членския внос.

**Чл.5** (1) Читалището придобива качеството на юридическо лице с вписването му в регистъра на организациите с нестопанска цел на окръжния съд, в чийто район е седалището на читалището.

* Вписването на читалищата в регистъра на окръжния съд се извършва без такси по писмена молба от настоятелство, към която се прилагат:
* Протоколът от учредителното събрание;
* Уставът на читалището, подписан от учредителите;
* Нотариално заверен образец от подписа на лицето, представляващо читалището, и валидния печат на читалището;
* В регистъра се вписват:
* Наименованието и седалището на читалището и източниците на първоначалното му финансиране;
* Уставът;
* Имената на членовете на настоятелството и на проверителната комисия на читалището;
* Името и длъжността на лицето, което представлява читалището;
* Настъпилите промени по т. 1 – 4.
* Всяка промяна в обстоятелствата по ал. 3 трябва да бъде заявена в 14 – дневен срок от възникването й.

**ІІІ. ГЛАВА ТРЕТА. ЧЛЕНСТВО В ЧИТАЛИЩЕТО**

**Чл.6** Членството в читалището е свободно за всички дееспособни граждани без ограничения, щом те работят за постигане на целите на читалището и защитават неговите интереси.

**Чл.7** (1) Членовете на читалището са: индивидуални, колективни и почетни.

* Индивидуалните членове на читалището са български граждани. Те са действителни и спомагателни:
* Действителни индивидуални членове на читалището могат да бъдат всички дееспособни, непоставени под запрещение лица навършили 18 години, които участват в дейността на читалището, редовно плащат членски внос, определен с решение на Общото събрание и имат право да избират и за бъдат избирани в неговите органи.
* Спомагателни индивидуални членове на читалището са всички дееспособни, непоставени под запрещение лица, които не са навършили 18 години и работят за постигане на целите на читалището. Те могат да бъдат освободени от плащането на членски внос или да го заплащат в намалени размери, съобразно решенията на

настоятелството. Спомагателните индивидуални членове на читалището нямат право да избират и да бъдат избирани в органи на ръководството на читалището. Те имат право на съвещателен глас.

* Колективните членове съдействат за осъществяване целите на читалището, подпомагат дейностите, поддържането и обогатяването на материалната база и имат право на един глас в общото събрание. Колективните членове могат да бъда: професионална организации, стопански организации, търговски дружество, кооперации и сдружения, културно – просветни и любителски клубове и творчески колективи.
* Почетни членове могат да бъдат български и чужди граждани с изключителни заслуги за читалището.

**Чл.8** (1) Кандидатите за действителни индивидуални членове подават писмено заявление до настоятелството на читалището, с което декларират, че желаят да станат членове на читалището, че познават и приемат Устава на читалището и ще работят за постигане на неговите цели.

* Кандидатурите се гласуват на заседание на настоятелството. На всеки член на читалището се издават съответните документи за членство.
* Приетият за действителен член на читалището плаща членския си внос по ред, определен от настоятелството.

**Чл.9** При условията на чл. 11, ал. 3 от Закона за народните читалища, в читалището могат да членуват колективни членове. Те се приемат по писмено заявление на упълномощен представител на кандидатите за колективно членство и имат право на един глас.

**Чл.10** Колективните членове могат да бъдат:

* Професионални организации;
* Стопански организации;
* Търговски дружества;
* Кооперации и сдружения;
* Културно – просветни и любителски клубове и творчески колективи.

**Чл.11** (1) Лицата, които имат особени заслуги към читалището се обявяват за почетни членове по решение на Общото събрание, по предложение на настоятелството или от членовете на читалището.

(2) На лицата по предходния член, читалището издава съответните удостоверения.

**Чл.12** (1) Членовете на читалището имат право да:

* Участват в управлението на читалището;
* Получават улеснен достъп до всички читалищни форми на дейност и прояви по ред определен от настоятелството;
* Ползват с предимство културно – просветните форми на читалището;
* Получават всякаква информация относно дейността на читалището и упражняват контрол върху нея.

(2) Членовете на читалището са длъжни:

* Да спазват Устава на читалището и решенията на неговите членове;
* Да плащат лично и редовно членския си внос;
* Да участват в пълния спектър от дейността на читалището;
* Да опазват имуществото и доброто име на читалището, както и да не уронват неговия престиж.

**Чл.13** (1) Членството в читалището може да се прекрати с решение на общото събрание, взето с ¾ мнозинство от общия брой на членовете в същото, когато член на читалището нарушава грубо настоящия устав и решенията на органите на НЧ „Ведрина – 1948 г.”, или работи срещу неговите цели и интереси и му е причинил значителни вреди.

(2) Членството се прекратява и на основание отпадане:

* При невнесен членски внос за предходната година;
* При неучастие в три последователни заседания на Общото събрание;
* При системно неизпълнение на задължението за участие в дейността на читалището;
* По желание на самия член – с писмено заявление до настоятелството, както и при прекратяване или преобразуване на колективен член.

**ІV. ГЛАВА ЧЕТВЪРТА. ОРГАНИ НА УПРАВЛЕНИЕ НА ЧИТАЛИЩЕТО**

**Чл.14** Органи на читалището са общото събрание, настоятелството и проверителната комисия.

**Чл.15** (1) Върховен орган на читалището е общото събрание.

(2) Общото събрание на читалището се състои от всички членове на читалището, имащи право на глас.

**Чл.16** (1) Общото събрание:

* Изменя и допълва Устава;
* Избира и освобождава членовете на настоятелството, проверителната комисия и председателя;
* Приема вътрешните актове, необходими за организацията на дейността на читалището;
* Изключва членове на читалището;
* Определя основните насоки на дейността на читалището;
* Взема решение за членуване или за прекратяване на членството в читалищно сдружение;
* Приема бюджета на читалището;
* Приема годишния отчет до 30 март на следващата година;
* Определя размера на членския внос;
* Отменя решения на органи на читалището;
* Взема решения за откриване на клонове на читалището след съгласуване с общината;
* Взема решения за прекратяване на читалището;
* Взема решения за отнасяне до съда на незаконосъобразни действия на ръководството или отделни читалищни членове;
* Взема решения за участие на читалището в читалищни сдружения;
* Взема решения за откриване на клонове на читалището в населеното място, където е седалището му, или в селища в Общината;

(2) Решенията на Общото събрание са задължителни за другите органи на читалището.

**Чл. 17** (1) Редовно общо събрание на читалището се свиква от настоятелството най-малко веднъж годишно. Извънредно общо събрание може да бъде свикано по решение на настоятелството, по искане на проверителната комисия или на една трета от членовете на читалището с право на глас. При отказ на настоятелството да свика извънредно общо събрание, до 15 дни от постъпването на искането проверителната комисия или една трета от членовете на читалището с право на глас могат да свикат извънредно общо събрание от свое име.

* Поканата за събрание трябва да съдържа дневния ред, датата, часа и мястото на провеждането му и кой го свиква. Тя трябва да бъде получена срещу подпис или връчена не по-късно от 7 дни преди датата на провеждането. В същия срок на вратата на читалището и на други общодостъпни места в населеното място, трябва да бъде залепена поканата за събранието.
* Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете

на читалището при редовно общо събрание и не по-малко от половината плюс един от членовете при извънредно общо събрание.

* Решенията по чл. 16, ал. 1, 4, 10, 11 и 12 се вземат с мнозинство най-малко две трети от всички членове. Останалите решения се вземат с мнозинство повече от половината от присъстващите решения.
* Две трети от членовете на общото събрание на народното читалище могат да предявят иск пред окръжния съд по седалището на читалището за отмяна на решение на общото събрание, ако то противоречи на закона или устава.

**Чл.18** (1) Изпълнителен орган на читалището е настоятелството, което се състои от петима членове, избрани за срок до 3 години. Същите не трябва да имат роднински връзки по права и съребрена линия до четвърта степен, както и по сватовство.

* Настоятелството:
* Свиква ежегодно до 30 март общо събрание и през три години отчетно – изборно събрание;
* Осигурява изпълнението на решенията на общото събрание;
* Подготвя и внася в общото събрание проект на бюджет на читалището и утвърждава щата му в съответствие с дейностите, които развива;
* Подготвя и внася в общото събрание отчет за дейността на читалището;
* Избира и назначава секретаря на читалището, утвърждава длъжностната му характеристика в периода на своя мандат съгласно изискванията на действащото законодателство.
* Настоятелството взема решение с мнозинство повече от половината от членовете си. То само определя реда на своята работа.

**Чл.19** (1) Председателят на читалището е член настоятелството и се избира от общото събрание за срок до 3 години.

(2) Председателят:

* Организира дейността на читалището съобразно закона, устава и решенията на общото събрание;
* Представлява читалището;
* Свиква и ръководи заседанията на настоятелството ежемесечно и председателства общото и отчетно – изборно събрание;
* Отчита дейността си пред настоятелството, общото и отчетно – изборните събрания, пред Общинския съвет в срок до 30 март всяка година;
* Сключва и прекратява трудовите договори със служителите съобразно бюджета на читалището въз основа решение на настоятелството, съобразени с трудово - правните взаимоотношения по КТ;
* Представя в Общината План за развитие на читалищната дейност с приложение

„Културен календар” за следващата календарна година в срок до 10.11.;

* Наблюдава воденето на протоколната книга на читалището и другата задължителна документация.
* Води заповедна книга в съответствие с нормативната уредба за читалищата, КТ и др.;
* Грижи се за работещите в читалището съгласно КТ.

**Чл.20** (1) Секретарят на читалището:

* Организира изпълнението на решенията на настоятелството, включително решенията за изпълнението на бюджета;
* Организира текущата основна и допълнителна дейност;
* Отговаря за работата на щатния и хонорувания персонал;
* Представлява читалището заедно и поотделно с председателя;
* Организира, води и представя документация на читалището;
* Полага грижи за стопанисването и съхраняването на сградния фонд, читалищното имущество, библиотечния фонд, музейните сбирки.

(2) Секретарят не може да е в роднински връзки с членовете на настоятелството и на проверителната комисия по права и съребрена линия до четвърта степен, както и да бъде съпруг / съпруга на председателя на читалището.

**Чл.21** (1) Проверителната комисия се състои от най-малко трима членове, избрани за срок до 3 години.

* Членовете на проверителната комисия не могат да бъдат лица, които са в трудови – правни отношения с читалището или са роднини на членовете на настоятелството, на председателя или на секретаря по права линия, съпрузи, братя, сестри и роднини по сватовство от първа степен.
* Проверителната комисия осъществява контрол върху дейността на настоятелството, председателя и секретаря на читалището по спазване на закона, устава и решенията на общото събрание.
* При констатирани нарушения проверителната комисия уведомява общото събрание на читалището, а при данни за извършено престъпление, общината и органите на прокуратурата.

**Чл.22** Не могат да бъдат избирани за членове на настоятелството и на проверителната комисия, и за секретари, лица, които са осъждани на лишаване от свобода за умишлени престъпления от общ характер, както и на лица, които имат антиобществени прояви.

**Чл.23** (1) Членовете на настоятелството и проверителната комисия, включително председателя и секретаря, подават декларации за липса на конфликт на интереси и че не са

„свързани лица” по смисъла на § от ДР на Закона за предотвратяване и разкриване на конфликт на интереси, по реда и условията на същия.

(2) Декларациите се обявяват на интернет страницата на читалището.

* **ГЛАВА ПЕТА. ИМУЩЕСТВО И ФИНАНСИРАНЕ НА ЧИТАЛИЩЕТО**

**Чл.24** Имуществото на читалището се състои от право на собственост и от други вещни права, вземания, ценни книжа, други права и задължения.

**Чл. 25** Читалището набира средства от следните източници:

* Членски внос;
* Културно – просветна и информационна дейност;
* Субсидия от държавни и общинските бюджети;
* Наеми от движимо и недвижимо имущество, рента от читалищни земи;
* Дарения и завещания;
* Други приходи.

**Чл.26** (1) Читалищното настоятелство изготвя годишния отчет за приходите и разходите, който се приема от общото събрание до **15 март** всяка година.

(2) Отчет за изразходваните от бюджет средства се представя в общината ежегодно и на всяко тримесечие.

**Чл.27** (1) Председателят на читалището ежегодно в срок до **10 ноември** е длъжен да представи на кмета на общината предложение за развитие на читалищната дейност през следващата година.

(2) Председателят на читалището представя ежегодно до **15 март** пред кмета на общината и общинския съвет доклад за осъществените дейности в изпълнение на програмата и за изразходваните от бюджета средства през предходната година.

**VІ. ГЛАВА ШЕСТА. ПРЕКРАТЯВАНЕ НА ЧИТАЛИЩЕТО.**

**Чл.28** (1) Читалището може да бъде прекратено по решение на общото събрание, вписано в регистъра на окръжния съд. То може да бъде прекратено с ликвидация или по решение на окръжния съд, ако:

* Дейността му противоречи на закона, устава и добрите прави;
* Имуществото му не се използва според целите и предмета на дейността на читалището;
* Е налице трайна невъзможност читалището да действа или не развива дейност за период от една година;
* Не е учредено по законния ред;
* Е обявено в несъстоятелност.

**Чл.29** (1) Разпределението на останалото след удовлетворяването на кредиторите имущество се решава съгласно този устав, доколкото в закона не е предвидено друго. Ако решение не е било взето до прекратяването, то се взема от ликвидатора на читалището.

* Ако не съществуват лица по ал. 1 или ако те не са определяеми, имуществото преминава върху общината по седалището на читалището. Общината е длъжна да използва полученото имущество за дейност, възможно най-близка до целта на прекратеното читалище.
* Имуществото по предходните алинеи не може да се разпределя, продава или по какъвто и да било начин да се прехвърля на ликвидатор, назначен извън кръга на лицата по ал. 2, с изключение на дължимото им възнаграждение.
* Лицата, придобили имущество в резултат на извършената ликвидация по ал. 1 – 3,

отговарят за задълженията на читалището до размера на придобитото.

**VІІ. ГЛАВА СЕДМА. АДМИНИСТРАТИВНО – СТОПАНСКО УПРАВЛЕНИЕ**

**Чл.30** Читалището може да развива стопанска дейност, свързана с предмета на основната му дейност или иновативни дейности търсени от хората от местната общност /социални услуги, кампании за набиране на средства и дарения в полза на пострадали, местни и национални инициативи и др., в съответствие с действащото законодателство, като използва приходите от тях за постигане на определените в Устава му цели. Читалището не разпределя печалба.

**Чл.31** Читалището няма право да се разпорежда:

А. С предоставения общински сграден фонд;

Б. С придобитото имущество – ниви, книги, експонати на музейни сбирки, реквизит, костюми, технически средства, музикални инструменти, уредби, възмездно и безвъзмездно:

* За хазартни игри;
* За дейност на нерегистрирани по Закона за вероизповеданията религиозни общности и юридически лица с нестопанска цел на такива общности;
* За постоянно ползване от политически партии и организации;
* На председателя, секретаря, щатния персонал, членовете и настоятелството и проверителната комисия и на членовете на техните семейства.

**Чл.32** Читалището приема дарения, с договор за дарение и съблюдава волята на дарителите по отношение на дарението.

**Чл.33** Читалището открива свои клонове с решение на общото събрание в съответствие с действащата нормативна уредба.

**ІІІ. ГЛАВА ОСМА. ЗАКЛЮЧИТЕЛНИ РАЗПОРЕДБИ**.

**Чл.34** Читалището има свой кръгъл печат с надпис: Народно читалище „Ведрина – 1948 г.” гр. Алфатар.

**Чл.34а** Читалището има бланка за кореспонденция с лого Народно читалище „Ведрина – 1948

г.” гр. Алфатар, ул. Александър Стамболийски №25, е-мейл.

**Чл.34б** Читалището създава и поддържа своя уеб страница в интернет пространството с актуална информация за организационната и текущата си дейност.

**Чл.35** Празник на читалището е 22 март.

**Чл.36** Настоящият устав е изготвен на основание Закона на народните читалища (изм. ДВ бр.42 от 05 юни 2009 г., ) и е приет от Общото събрание на читалището на 30 март 2010 година с Решение №13, вписано в Протокол №13 от Протоколната книга на читалището.

**Чл.37** За всички неуредени в този устав отношения се прилага Закона за народните читалища, Закона за юридическите лица с нестопанска цел и действащите в страната нормативни документи.

**гр. Алфатар**

**СПИСЪК НА ЧИТАЛИЩНО НАСТОЯТЕЛСТВО НА НЧ „ВЕДРИНА – 1948 Г.” ГР. АЛФАТАР**

**ИМЕ, ФАМИЛИЯ ДЛЪЖНОСТ**

* **ДАМЯН СЛАВОВ Председател**
* **ИВО АЛЕКСИЕВ Член**
* **СТЕФКО АТАНАСОВ Член**
* **ЖИВКО ЖЕЛЯЗКОВ Член**
* **ИВАНКА ВЪНДЕВА Член**

**СПИСЪК НА ПРОВЕРИТЕЛНА КОМИСИЯ**

**ЖИВКА ГЕОРГИЕВА Председател**

**СНЕЖАНА ПАСКОВА Член**

**КРЕМЕНА КОСТАДИНОВА Член**

**народно читалище „ведрина - 1948 г.”**

гр. Алфатар, ул. »Александър Стамболийски» №25, тел.0887810844

**ОТЧЕТ**

**за дейността на НЧ „Ведрина - 1948 г.” гр. Алфатар**

**за 2020 година**

НЧ „Ведрина – 1948 г.” гр. Алфатар е едно от осемте читалища функциониращи на територията на община Алфатар, които задоволяват потребностите на гражданите, свързани с развитие и обогатяване на културния живот, запазване на обичаите и традициите на българския народ, осигуряване на достъп до информация.

Персоналът на НЧ „Ведрина - 1948 г.” гр. Алфатар се състои от 1 щатна бройка. За 2020 г. субсидията от Държавния бюджет за читалището е в размер на 10 940 лв.

Към НЧ „Ведрина – 1948 г.” функционира библиотека, разположена в читалището.

**ОСНОВНИ ЦЕЛИ:**

1. Развитие и утвърждаване на духовните и културни ценности на гражданското общество.

2. Превръщане на читалището във водещо културна институция и притегателен център за всички жители.

3. Изпълнение на дейности и мероприятия, заложени в културния календар на читалището и общината.

4. Участие на младите хора в дейностите на читалището.

5. Обогатяване на библиотечния фонд.

6. Поддържане на читалищната документация в съответствие с нормативната уредба.

**ОСНОВНИ ДЕЙНОСТИ:**

**1. Библиотечна**

· Една от най-важните и основна задача пред Читалището е уреждането и поддържането на библиотека, чиято мисия е да бъде посредник между информацията и отделния потребител.

· Библиотечният фонд е 348 тома.

· Брой читатели - 15.

Необходимо е попълването на библиотечния фонд с нова литература от различни отрасли: педагогика, право, физика, химия, техника, художествена и детска литература.

· Степен на автоматизация – библиотеката не разполага с електронен каталог и програма за обработка на литература.

**2. Любителско - художествено творчество**

Читалището има свой празнично – обреден календар, включващ събития, посветени на важни чествания, бележити дати и традиционни местни празници. Дейност развиват следните читалищни художествени колективи, кръжоци и клубове към читалището:

Клуб за автентичен фолклор "Преселка" с ръководител Иванка Въндева - 10 човека;

Клуб на заврения зет с ръководител Живко Желязков - 12 човека;

Клуб за народни хора "Ведрина" с ръководител Светлана Силянова и Николай Караколев - 15 човека;

Коледарска група – ръководител Иван Иванов, 13 човека;

Кукерска група „Каракуши” – ръководител Иван Иванов, 25 участника;

Мъжка певческа група „Здраве” – ръководител Стоян Мухтарски;

Лазарки – ръководител Ивета Ненова, 11 участника.

Художествените колективи активно се включва в местните културни прояви, участват в събори, прегледи и фестивали на регионално и национално ниво.

**3. Музейна дейност**

Продължава работата по набиране на експонати за попълване на музейната сбирка с цел запазване на бита и културата на хората от населеното място.

**4. Организационна дейност**

Организационната работа се води от секретаря /1 бр./ на читалището, който подготвя всички необходими материали, води кореспонденция с институциите, и се грижи за приветливия вид в и около читалището. През месец март проведохме отчетно събрание на читалището. Редовно се провеждат заседания на Читалищното настоятелство под строгото наблюдение на Проверителната комисия.

Читалището е оборудвано с компютър, мултифункционално устройство. По проект на Община Алфатар има осигурим интернет.

**Отчет на дейностите по културния календар за 2020 г.**

**м. януари**

Бабинден – жените от клуб „Преселка” посетиха обществените институции и отбелязаха деня на родилната помощ.

**м. февруари**

Рожден ден на КНХ „Ведрина” съвместно с КНХ „Дръстър”.

Участие на кукерска група „Каракуши” в кукерския фестивали в с. Кайнарджа.

**м. март**

Представяне на изложба на мартеници, изработени от самодейците при читалището.

Отбелязване ден на самодееца

Отбелязване празника на жените.

Участие на кукерска група „Каракуши” в празника в с. Бранеще, Румъния, кукерски фестивали в с. Айдемир.

**м. април**

Лазаруване – лазарки по домовете.

**м. май**

Участие на КНХ „Ведрина” в VІІІ открита фолклорна хоротека с. Бранище.

Поради обявената епидемиологична обстановка в страната през м. март културните мероприятия бяха преустановени.

**м. август**

Участие в празника на градинаря с. Цар Асен.

**м. септември**

Участие на клуб „Преселка” в Празника на града.

Участие на КНХ „Ведрина” и клуб „Преселка” в „Море от ритми” гр. Балчик.

**м. октомври**

Отбелязване деня на възрастните хора.

**Иван Иванов**

**Секретар на НЧ "Ведрина - 1948 г."**

**НАРОДНО ЧИТАЛИЩЕ „ВЕДРИНА-1948 г.”**

**гр. Алфатар, ул. ”Александър Стамболийски” №25**

**ПЛАН ЗА РАБОТАТА НЧ "ВЕДРИНА - 1948 Г."**

**ЗА 2020 ГОДИНА**

**І. ОСНОВНИ ЗАДАЧИ:**

* Развитие и обогатяване на културния живот в селото.
* Съхраняване на българските традиции и обичаи в населеното място.
* Превръщане на читалището във водеща културна институция и притегателен център за всички граждани.
* Активно участие на фолклорната група "Преселка" в културния календар на Община Алфатар.
* Активно участие на местната общност във всички читалищни дейности.
* Привличане на нови хора в съществуващите форми на любителското художествено творчество.
* Обогатявне на библиотечния фонд - книги, списания и вестници.
* Поддържане на читалищната документация в съответствие с нормативната уредба.

**ІІ. ДЕЙНОСТИ:**

**1. Библиотечна:**

* Да се продължи работата по набавяне на нова литература в библиотеката;
* Да се привлекат нови читатели;
* Продължаване на работата по набиране на нови книги;

**2. Любителско - художествено творчество:**

* Да се запазят и продължат добрите традиции в художествено-творческата дейност;
* Участие на фолклорната група "Преселка" в предвидените мероприятия в културния календар за 2020 година;
* Активно участие на КНХ "Ведрина" във фестивали, конкурси и състезания;
* Привличане на млади хора и участието им в различни културни форми;

**3. Клубна и кръжочна дейност:**

* Популяризиране на новосъздадените коледарска група и кукерска група;
* Откриване на нови клубни и кръжочни форми;
* Утвърждаване на мъжката певческа група.

**4. Музейна дейност:**

* Подготвяне на музейна сбирка с цел запазване на бита и културата на хората от населеното място;

**5. Организационна дейност:**

* Да се провежда редовно заседание на читалищното настоятелство;
* Да се проведе отчетно събрание през месец март;
* Да се изготви отчет за дейности през 2019 г. до Общински съвет гр. Алфатар;
* Да се представи финансов отчет за 2019 г. в Община Алфатар;

**V. Административно - стопанска дейност:**

* Търсене на възможности за кандидатстване с проекти за ремонт на покривната конструкция на читалището.
* Търсене на възможности за кандидатстване с проекти за назначаване на помощен персонал, поради недостигащия бюджет на читалището.

Иван Иванов

Секретар на НЧ "Ведрина - 1948 г."